

I. lisa. Liidu tegevuskava küberturvalisuse kriisidele reageerimiseks

Allpool esitatud joonisel on esitatud liidu kübervaldkonna tegevuskava kokkuvõtlik ülevaade, kust on näha, kes liidu küberkriisi korral kellega suhtleb (vastavalt II lisas loetletud ELi sellealastele kriisimehhanismidele). Paratamatult mõjutab iga selline kriis reaalselt ka üht või mitut elutähtsat sektorit ning seega tuleb kübervaldkonna tegevus hoolikalt kooskõlastada eri sektorites ja elanikkonnakaitses kasutatavate reageerimismehhanismidega. Küberturvalisuse intsident võib olla ulatuslikuma hübriidohukampaania osa ja seega peaks sellisele intsidendile reageerimine olema kooskõlas muude meetmetega, mis võetakse kooskõlas liidu kriisivalmiduse strateegiaga. 

1) CSIRTid ja/või piiriülesed küberkeskused avastavad ulatusliku küberturvalisuse intsidendi.

2) CSIRTide võrgustik eskaleerib selle oma sisekorra kohaselt.

3) Ulatusliku intsidendi korral koordineerib EU-CyCLONe reageerimist operatiivsel tasandil.

4) Nõukogu eesistujariik, kes konsulteerib liikmesriikide, komisjoni ja kõrge esindajaga, määrab kindlaks, kas aktiveerida või desaktiveerida ELi kriisidele reageerimise kord (IPCR).

5) IPCRi aktiveerimise korral tuginevad arutelud komisjoni talituste ja Euroopa välisteenistuse välja töötatud ISAA aruannetele. ISAA andmed peaksid pärinema EU-CyCLONe-lt ja kübervaldkonna hindamise ühisaruandest. Nõukogu tugineb lisaks sellele SIACi analüüsidele.

6) CERT-EU vastutab operatiivtasandi reageerimise eest kriisidele, mis mõjutavad liidu üksusi; sellekohast teavet võib EU-CyCLONe-le esitada IICB komisjoni kui kontaktpunkti kaudu.

7) Nõukogul, EU-CyCLONe-l ja CSIRTide võrgustikul on ülevaade vastavalt poliitilise, operatiivse ja tehnilise tasandi reageerimisest.

II LISA. LIIDU TASANDI ASJAOMASED ÜKSUSED (NII ERALDI KUI KA VÕRGUSTIKENA) JA KRIISIOHJEMEHHANISMID

1. **Küberkriiside ohjamise tsüklis osalevad kesksed üksused liidu tasandil**

| **Tasand/Etapp** | **Valmisolek** | **Avastamine** | **Reageerimine** | **Taastamine** |
| --- | --- | --- | --- | --- |
| **Poliitiline** | * Nõukogu * Komisjon * Euroopa välisteenistus |  | * Nõukogu * Komisjon * Euroopa välisteenistus |  |
| **Operatiivne** | * EU-CyCLONe * Euroopa Liidu Küberturvalisuse Amet * Komisjon * Europol |  | * EU-CyCLONe * Komisjon * Euroopa Liidu Küberturvalisuse Amet * CERT-EU (liidu üksuseid puudutavate intsidentide puhul) * Europol | * Euroopa Liidu Küberturvalisuse Amet |
| **Tehniline** | * CSIRTide võrgustik * Piiriülesed küberkeskused * CERT-EU | * CSIRTide võrgustik * Piiriülesed küberkeskused * CERT-EU | * CSIRTide võrgustik * CERT-EU | * CSIRTide võrgustik * CERT-EU |

1. **Tähestikulises järjekorras esitatud liidu üksuste roll ja pädevus küberkriiside ohjamisel**

| **Üksus** | **Tasand** | **Roll ja pädevus** | **Aluseks olev õigusakt** |
| --- | --- | --- | --- |
| CERT-EU | Tehniline/ operatiivne | Koordineerib liidu üksusi mõjutavatele tõsistele intsidentidele reageerimist ja nende ohjamist.  Kuulub CSIRTide võrgustikku.  Toetab komisjoni EU-CyCLONe raames.  Tegutseb küberturvalisust puudutava teabe vahetamist ja intsidentidele reageerimist koordineeriva keskusena, soodustades intsidentide, küberohtude, nõrkuste ja intsidendiohtudega seotud teabevahetust liidu üksuste ja nende korrespondentide vahel.  Taotleb liidu üksuste nimel ELi küberreservi kasutuselevõtmist.  Teeb koostööd NATO küberturvalisuskeskusega (nendevahelise tehnilise kokkuleppe alusel) | Määrus (EL, Euratom) 2023/2841 |
| Nõukogu eesistujariik | Poliitiline | Otsustab IPCRi aktiveerimise või desaktiveerimise üle, kui mõni liikmesriiki seda taotleb (välja arvatud juhul, kui Euroopa Liidu toimimise lepingu artikli 222 alusel on aktiveeritud solidaarsusklausel), konsulteerides vajadust mööda mõjutatud liikmesriikide, samuti komisjon ja kõrge esindajaga, ja selle üle, millal minna edasi järgmisele või tagasi eelmisele aktiveerimisrežiimile | Euroopa Liidu lepingu artikkel 16; nõukogu rakendusotsus (EL) 2018/1993 |
| Piiriülesed küberkeskused | Tehniline | Koosnevad kolmest või enamast riiklikust küberkeskusest. Tagavad küberohte, intsidendiohte, turvarikke indikaatoreid ja küberturbeteateid puudutava olulise teabe vahetamise piiriülese keskuse liikmete vahel.  Teevad teabevahetuse eesmärgil tihedat koostööd CSIRTide võrgustikuga.  Edastavad liikmesriikide asutustele ja komisjonile EU-CyCLONe ja CSIRTide võrgustiku kaudu teavet võimaliku või käimasoleva ulatusliku küberintsidendi kohta | Määrus (EL) 2025/38 |
| CSIRTide võrgustik | Tehniline | Vahetab olulist teavet intsidentide, intsidendiohtude, küberohtude, riskide ja nõrkuste kohta.  Intsidendist potentsiaalselt mõjutatud liikme taotluse alusel vahetab võrgustik asjaomast intsidenti ja sellega seonduvaid küberohte puudutavat teavet ja arutab seda.  Võrgustik võib lisaks sellele reageerida koordineeritult intsidendile, mis on kindlaks tehtud taotluse esitanud liikme jurisdiktsioonis.  Saab liikmesriikidelt teavet nende poolt ELi küberreservile esitatud taotluste kohta | Direktiivi (EL) 2022/2555 artikkel 15 |
| Küberväejuhatuse ülemate konverents |  | Riikliku (liikmesriigi) tasandi küberväejuhatuse ülemate foorum, mille eesmärk on teha koostööd ja vahetada elutähtsat teavet küberruumis käimasolevate operatsioonide ning ulatuslike küberturvalisuse intsidentide mõju leevendamise strateegiate kohta. Seda korraldab Euroopa Liidu Nõukogu rotatsiooni korras vahetuv eesistujariik Euroopa Kaitseagentuuri, Euroopa välisteenistuse ja Euroopa Liidu sõjalise staabi toetusel | Ühisteatis küberkaitse kohta |
| Komisjon | Operatiivne/ poliitiline | Tagab siseturu tõrgeteta toimimise.  Esitab IPCRi mehhanismi jaoks vajalikke analüütilisi aruandeid (integreeritud olukorrateadlikkuse ja analüüsi aruanded).  Üldised valmisolekumeetmed, sealhulgas hädaolukordadele reageerimise koordineerimiskeskuse ja ühise hädaolukordade side- ja infosüsteeme haldamine.  Osaleb EU-CyCLONes vaatlejana ja võimaliku või käimasoleva ulatusliku küberintsidendi puhul on selle liige.  Osaleb CSIRTide võrgustikus vaatlejana.  Omab üldist vastutust ELi küberreservi rakendamise eest.  Institutsioonidevahelise küberturvalisuse nõukoja kontaktpunkt tõsiste intsidentidega seotud olulise teabe jagamiseks EU-CyCLONega.  Galileo turvaseirekeskuse strateegiline järelevalve  Nõukogu eesistujariik peab temaga nõu, kui ta otsustab IPCRi aktiveerimise või deaktiveerimise üle. Komisjoni talitused koos Euroopa välisteenistusega koostavad ISAA aruande | Euroopa Liidu lepingu artikkel 17; rakendusotsus (EL) 2018/1993;  Euroopa Parlamendi ja nõukogu otsus nr 1313/2013/EL;  direktiiv (EL) 2022/2555;  määrus (EL) 2025/38; määrus (EL, Euratom) 2023/2841 |
| Euroopa Liidu Küberturvalisuse Amet (ENISA) | Tehniline/ operatiivne | Tagab CSIRTide võrgustiku ja EU-CyCLONe sekretariaaditeenused.  Aitab välja töötada ühised reageerimismeetmed ulatuslikele piiriülestele intsidentidele ja kriisidele, tehes järgmist:  koondab ja analüüsib riiklikelt allikatelt saadud aruandeid;  tagab teabevoogude liikumise tehnilise, operatiivse ja poliitilise tasandi vahel;  hõlbustab intsidentide käsitlemist;  toetab liidu üksusi avaliku kommunikatsiooni vallas;  katsetab intsidentidele reageerimise suutlikkust.  Käitab ja haldab osaliselt või täielikult ELi küberreservi vastavalt kübersolidaarsuse määruses ettenähtule.  Vaatab läbi konkreetse olulise küberintsidendi või ulatusliku küberintsidendiga seotud ohud, teadaolevad nõrkused ja leevendusmeetmed ning annab neile hinnangu  Koostab intsidendi kohta läbivaatamisaruande | Küberturvalisuse 2. direktiiv (direktiiv (EL) 2022/2555);  määrus (EL) 2019/881;  määrus (EL) 2025/38;  määrus (EL) 2024/2847 |
| Euroopa küberkriisiga tegelevate kontaktasutuste võrgustik (EU-CyCLONe) | Operatiivne | Toetab ulatuslike küberturvalisuse intsidentide ja kriiside ohjamist operatiivtasandil.  Tagab asjakohase teabe korrapärase vahetamise liikmesriikide ning liidu institutsioonide, organite ja asutuste vahel.  Koordineerib ulatuslike küberturvalisuse intsidentide ja kriiside ohjamist ning toetab selliste intsidentide ja kriisidega seotud otsuste tegemist poliitilisel tasandil.  Hindab ulatuslike küberturvalisuse intsidentide ja kriiside tagajärgi ja mõju ning pakub välja võimalikud leevendusmeetmed.  Töötab koos ENISAga välja näidisvormi, et hõlbustada ELi küberreservist toetuse saamise taotluste esitamist.  Saab liikmesriikidelt teavet nende poolt ELi küberreservile esitatud taotluste kohta  Saab piiriülestelt küberkeskustelt või CSIRTide võrgustikult võimalike või käimasolevate ulatuslike küberturvalisuse intsidentidega seotud teavet | Direktiiv (EL) 2022/2555;  määrus (EL) 2025/38 |
| Liidu välisasjade ja julgeolekupoliitika kõrge esindaja, keda abistab Euroopa välisteenistus | Poliitiline | Juhib ja koordineerib hübriid- ja küberohtude valdkonna välisjulgeolekuohtude vastast liidu tegevust  Vastutab liidu küberdiplomaatia- ja küberkaitsevahendite eest eesmärgiga väliseid ohte heidutada ja neile reageerida, kasutades hübriid- ja küberdiplomaatiameetmete kogumit.  Suhtleb välispartneritega, muu hulgas ühise julgeoleku- ja kaitsepoliitika raames.  Tagab kriisivalmiduse liidule ja liikmesriikidele hübriid- ja küberohtude alase olukorrateadlikkuse ja reageerimissuutlikkuse, näiteks praktiliste õppuste, koolituse ja võrgustike abil.  Tegeleb liidu kosmosevarade mõjuga julgeolekule ja kaitsele, eriti liidu ühise julgeoleku- ja kaitsepoliitika raames.  Nõukogu eesistujariik peab temaga nõu, kui ta otsustab IPCRi aktiveerimise või deaktiveerimise üle. Euroopa välisteenistus koos komisjoni talitustega koostab ISAA aruande | Nõukogu otsus 2010/427/EL |
| Europol | Operatiivne | Tagab liikmesriikide pädevatele asutustele operatiivse ja tehnilise toe küberkuritegevuse ennetamiseks ja heidutuseks | Määrus (EL) 2016/794, sealhulgas kõik selle muudatused |
| Institutsioonidevaheline küberturvalisuse nõukoda |  | Kiidab heaks liidu üksuste institutsioonidevahelise küberkriiside ohjamise kava. Võtab CERT-EU ettepaneku alusel vastu suunised või soovitused koostöö kohta intsidentidele reageerimiseks liidu üksusi puudutavate oluliste intsidentide korral | Määrus (EL, Euratom) 2023/2841 |
| Sõjaliste infoturbeintsidentidega tegelevate rühmade operatiivvõrgustik (MICNET) | Tehniline | Propageerib jõulisemat ja koordineeritumat reageerimist küberohtudele, mis mõjutavad ELi kaitsesüsteeme, sealhulgas ÜJKP sõjalistes missioonides ja operatsioonides kasutatavaid kaitsesüsteeme; selle looja ja toetaja ja on Euroopa Kaitseagentuur | 2022. aasta ühisteatis küberkaitse kohta |
| SIAC |  | Koosneb 1) ELi luure- ja situatsioonikeskusest, mis käitleb tsiviilluureandmeid ja avalikest allikatest pärinevat teavet ning esitab strateegilist luuereteavet välispoliitika, terrorismi ja hübriidohtude kohta, ja 2) ELi sõjalise staabi luuredirektoraadist, mis käitleb ühise julgeoleku- ja kaitsepoliitika missioonidelt pärinevat sõjalist luureteavet ning toetab liidu kaitse-ja kriisiohjeoperatsioone.  Kuulub kõrge esindaja alluvusse | Euroopa Liidu lepingu artiklid 38 ja 42–46 Nõukogu ühismeede 2001/555/ÜVJP    Nõukogu otsus 2010/461/ÜVJP |

1. **Liidu tasandi asjaomased kriisimehhanismid**

| **Mehhanism** | **Horisontaalne / valdkondlik / kübervaldkonnaspetsiifiline** | **Kirjeldus** | **Aluseks olev õigusakt** |
| --- | --- | --- | --- |
| ARGUS | Horisontaalne | Võimaldab komisjonil vahetada olulist teavet uute mitut valdkonda hõlmavate kriiside kohta või liidu tasandi meetmeid nõudvate ettenähtavate või otseste ohtude kohta | Komisjoni teatis (2005) 662 |
| Euroopa välisteenistuse kriisidele reageerimine keskus | Horisontaalne | Euroopa välisteenistuse ühtne kontaktpunkt kõigis kriisidega seotud küsimustes ja ööpäevaringselt töötav alaline kriisidele reageerimine üksus selliste hädaolukordade puhuks, mis ähvardavad ELi delegatsioonide töötajate turvalisust, ja/või selleks et reageerida kriisidele, mis mõjutavad liidu kodanikke väljaspool ELi. See koondab julgeoleku, konsulaartöö ja olukorrateadlikkuse eksperte ning kasutab samas liidu delegatsioonides töötavaid pühendunud spetsialiste | Julgeoleku- ja kaitsevaldkonna strateegiline kompass Euroopa Liidule, kes kaitseb oma kodanikke, väärtusi ja huve ning toetab rahvusvahelist rahu ja julgeolekut (21. märts 2022) |
| Elutähtsa taristu tegevuskava | Horisontaalne | Sellega koordineeritakse liidu tasandi reageerimist märkimisväärse piiriülese tähtsusega elutähtsa taristu häiretele | Nõukogu soovitus C/2024/4371 |
| Kübertuvalisuse hoiatussüsteem | Kübervaldkonnaspetsiifiline | Tagab liidu täiustatud suutlikkuse parandada küberohtudega seotud avastamis-, analüüsi- ja andmetöötlussuutlikkust ja intsidentide ennetamist liidus | Määrus (EL) 2025/38 (kübersolidaarsuse määrus), ELT L, 15.1.2025 |
| Küberdiplomaatia meetmete kogum (pahatahtlikule kübertegevusele ELi ühise diplomaatilise reageerimise raamistik) | Kübervaldkonnaspetsiifiline | Liidu ühised diplomaatilised meetmed, millega reageeritakse pahatahtlikule kübertegevusele ja mis aitavad kaasa konfliktide ennetamisele, küberohtude leevendamisele ja rahvusvahelistes suhetes suurema stabiilsuse saavutamisele | Nõukogu 19. juuni 2017. aasta järeldused  Läbivaadatud rakendussuunised, 10289/23, 8.6.2023 |
| Euroopa küberreserv | Kübervaldkonnaspetsiifiline | Kaasab kriiside kestel kübervaldkonna eksperte ja ressursse, et toetada liikmesriike, liidu institutsioone, organeid või asutusi kriisile reageerimisel | Määrus (EL) 2025/38 |
| Võrgueeskiri piiriüleste elektrivoogude küberturvalisust käsitlevate sektoripõhiste normide kohta | Valdkondlik | Sellega kehtestatakse elektrisektori küberriskide hindamise järjepidev protsess; eeskiri sisaldab spetsiaalseid kriisiohjesätteid ning sellega luuakse seos CSIRTide võrgustiku ja EU-CyCLONega | Komisjoni delegeeritud määrus (EL) 2024/1366 |
| ELi küberkaitse koordineerimiskeskus | Horisontaalne | Algselt ennekõike suunatud liidu ja tema liikmesriikide parema ühise olukorrateadlikkuse saavutamisele küberruumise toimuva pahatahtliku tegevuse kohta, ennekõike mis puudutab ÜJKP sõjalisi missioone ja operatsioone | 2022. aasta ühisteatis küberkaitse kohta |
| Hübriidmeetmete kogum | Horisontaalne | Sisaldab sätteid, mille eesmärk on tagada ülevaade ELi tasandil kättesaadavatest vahenditest mis tahes liiki hübriidohtudele reageerimiseks ja nende koordineeritud kasutamine, tagades sidususe kõigis valdkondades võetavate liidu meetmete vahel. Hübriidmeetmete kogum aitab tagada, et otsuste tegemise aluseks on terviklik olukorrateadlikkus ja saadud kogemused | Nõukogu järeldused, mis käsitlevad raamistikku ELi koordineeritud reageerimiseks hübriidkampaaniatele (22. juuni 2022). |
| Hübriidohtudega tegelevad kiirreageerimisrühmad | Horisontaalne | ELi hübriidmeetmete kogumi osana kasutavad hübriidohtudega tegelevad ELi kiirreageerimisrühmad vastava valdkonna riiklikke ja ELi tsiviil- ja sõjaväevaldkonna eksperditeadmisi, et pakkuda juhtumipõhist ja sihtotstarbelist lühiajalist abi liikmesriikidele, ühise julgeoleku- ja kaitsepoliitika raames toimuvate missioonide ja operatsioonide jaoks ning partnerriikidele, kes võitlevad hübriidohtude ja -kampaaniatega | Suunav raamistik hübriidohtudega tegelevate ELi kiirreageerimisrühmade moodustamiseks praktikas (21. mai 2024) |
| IPCR | Horisontaalne | Toetab kiiret ja koordineeritud otsuste tegemist liidu poliitilisel tasandil tõsiste ja keerukate kriiside, sealhulgas terroriaktide puhul  Otsuse selle aktiveerimise või desaktiveerimise kohta teeb nõukogu eesistujariik, konsulteerides (välja arvatud juhul kui on rakendatud on solidaarsusklauslit) mõjutatud liikmesriikide, komisjoni ja kõrge esindajaga.  Samuti võivad nõukogu peasekretariaat, komisjoni talitused ja Euroopa välisteenistus leppida eesistujariigiga konsulteerides kokku, et IPCR aktiveeritakse teabevahetuse režiimil.  Arutelud tuginevad integreeritud olukorrateadlikkuse ja analüüsi aruandele, mille töötavad välja komisjoni talitused ja Euroopa välisteenistus. Aruande aluseks on teemakohased andmed ja analüüs, mille esitavad liikmesriigid (nt riiklikud kriisikeskused), eelkõige veebiplatvormi kaudu, ja liidu asutused | Nõukogu rakendusotsus (EL) 2018/1993 |
| ELi protokoll õiguskaitsealase reageerimise kohta hädaolukordades | Horisontaalne | Vahend, mis aitab ELi õiguskaitseasutustel ulatuslikele piiriülestele küberrünnetele viivitamatult reageerida, andes kiire hinnangu, jagades turvaliselt ja õigeaegselt kriitilise tähtsusega teavet ning koordineerides tulemuslikult oma juurdluste rahvusvahelisi aspekte | Nõukogu järeldused ELi koordineeritud reageerimise kohta ulatuslike küberturvalisuse intsidentide ja kriiside korral (26. juuni 2018) |
| PESCO küberturbe kiirreageerimisrühmad | Kübervaldkonnaspetsiifiline | Spetsiaalsed rühmad, kes lähetatakse olulistele küberturvalisuse intsidentidele kiirreageerimiseks, samuti selliste ennetusmeetmete võtmiseks nagu haavatavuse hindamine ja valimiste vaatlemine.  Liikmesriigi initsiatiiv, mida finantseeritakse osaliselt Euroopa ühendamise rahastust | Euroopa Liidu lepingu artikli 42 lõige 6, artikkel 46 ja protokoll nr 10 |
| Kosmoseohtudele reageerimise struktuur | Valdkondlik  (kosmoseohud, sealhulgas kui need on seotud kübervaldkonnaga) | Kosmoseohtudele reageerimise struktuur, mis puudutab nõukogu ja kõrge esindaja täidetavaid kohustusi sellise ohu kõrvaldamiseks, mis tuleneb liidu kosmoseprogrammi raames loodud süsteemide ja pakutavate teenuste kasutuselevõtmisest, toimimisest või kasutamisest | Nõukogu otsus (ÜVJP) 2021/698 |
| Süsteemsete küberturvalisuse intsidentide koordineerimisraamistik | Valdkondlik | Väljatöötamisel side- ja koordineerimisraamistik, mille kaudu käsitletakse ja hallatakse potentsiaalseid süsteemseid kübersündmusi finantssektoris. See tugineb ühele rollidest, mis on määruse (EL) 2022/2554 kohaselt kavandatud Euroopa järelevalveasutustele: võimaldada järk-järgult tõhusat koordineeritud reageerimist liidu tasandil info- ja kommunikatsioonitehnoloogiaga seotud olulise piiriülese intsidendi või seonduva ohu korral, millel on süsteemne mõju liidu finantssektorile tervikuna | Euroopa Süsteemsete Riskide Nõukogu 2. detsembri 2021. aasta soovitus seoses üleeuroopalise süsteemsete küberturvalisuse intsidentide koordineerimisraamistikuga asjaomastele asutustele (ESRN/2021/17) |
| Liidu elanikkonnakaitse mehhanism | Horisontaalne | Tagab elanikkonnakaitse alase koostöö, et parandada katastroofide ennetamist, nendeks valmisolekut ja neile reageerimist | Otsus 1313/2013 |
| ELi merendusvaldkonna ühine teabejagamiskeskkond | Merendusspetsiifiline, hõlmab seitset sektorit | Tegu on võrgustikuga, mis ühendab mereseire eest vastutavate ELi/EMP asutuste süsteeme. Võimaldab olulise teabe sujuvat ja automaatset vahetamist piirüleselt ja eri sektorite vahel | Julgeoleku- ja kaitsevaldkonna strateegiline kompass Euroopa Liidule, kes kaitseb oma kodanikke, väärtusi ja huve ning toetab rahvusvahelist rahu ja julgeolekut (21. märts 2022) |

1. **Eriti kriitilise tähtsusega sektorid ja muud kriitilised sektorid vastavalt direktiivile (EL) 2022/2555 ja liidu tasandi valdkondlikele kriisilahendusmehhanismidele (kui see on asjakohane)**

| **Sektor** | **Allsektor** | **Kohaldatavad valdkondlikud kriisilahendusmehhanismid** |
| --- | --- | --- |
| Energeetika | Elekter | Elektrivaldkonna koordineerimise rühm |
| Kaugküte ja -jahutus | Puuduvad |
| Nafta | Nafta koordineerimisrühm  Avameretegevust reguleerivate asutuste rühm |
| Gaas | Gaasikoordineerimisrühm |
| Vesinik | Puuduvad |
| Transport | Lennutransport | Euroopa lennunduskriiside koordineerimisüksus |
| Raudteetransport | Puuduvad |
| Veetransport | Euroopa Kalanduskontrolli Amet  SafeSeaNet  Integreeritud merendusteenused  Laevade kaugtuvastuse ja kaugseire andmekeskus  Euroopa Meresõiduohutuse Ameti tugiteenused |
| Maanteetransport | Puuduvad |
| Horisontaalne | Transpordisektori hädaolukorra lahendamise plaaniga (COM(2022) 211) loodud transpordi kontaktpunktid |
| Pangandus |  | ELi süsteemsete küberturvalisuse intsidentide koordineerimisraamistik |
| Finantsturutaristud |  | ELi süsteemsete küberturvalisuse intsidentide koordineerimisraamistik  Euroopa finantsstabiilsusmehhanism |
| Tervishoid |  | Varajase hoiatamise ja reageerimise süsteem  Tervisealaste hädaolukordade lahendamise üksus Kudede, rakkude ja verekomponentide kiirhoiatussüsteem  Tervisealase hädaolukorra raamistik  Keemiliste ainetega seotud intsidentide kiirhoiatussüsteem  Euroopa nakkushaiguste seireportaal  Tervisealasteks hädaolukordadeks valmisoleku ja neile reageerimise asutus  Meditsiiniinfosüsteem  Meditsiiniseadmete nappuse juhtrühm  Ravimiohutuse järelevalve kiirhoiatussüsteem  ELi tervishoiu rakkerühm |
| Joogivesi |  | Puuduvad |
| Reovesi |  | Puuduvad |
| Digitaristu |  | Puuduvad |
| IKT-teenuste haldus |  | Puuduvad |
| Avalik haldus |  | Puuduvad |
| Kosmos |  | Kosmoseohtudele reageerimise struktuur |
| Posti- ja kulleriteenused |  | Puuduvad |
| Jäätmekäitlus |  | Puuduvad |
| Kemikaalide valmistamine, tootmine ja levitamine |  | Keemiliste ainetega seotud intsidentide kiirhoiatussüsteem |
| Toiduainete tootmine, töötlemine ja turustamine |  | Euroopa põllumajanduskultuuride seiresüsteem  Üleilmse põllumajandustoodangu anomaaliate tulipunktide tuvastamine Euroopa taimetervisealaste teabesüsteemide võrgustik ELi veterinaariaalane hädaabirühm  Toidu- ja söödaalane kiirhoiatussüsteem  Euroopa toiduga kindlustatuse kriisiks valmisoleku ja sellele reageerimise mehhanism  Siseturu hädaolukorra ja vastupanuvõime määrus |
| Töötlev tööstus | Meditsiiniseadmed | Puuduvad |
| Arvutid, elektroonika- ja optikaseadmed | Puuduvad |
| Masinad ja seadmed | Puuduvad |
| Mootorsõidukite, haagiste ja poolhaagiste tootmine | Puuduvad |
| Muude transpordivahendite tootmine | Puuduvad |
| Digiteenuste osutajad |  | Puuduvad |
| Teadustegevus |  | Puuduvad |

3. LISA. JUHTPÕHIMÕTTED

2017. aasta küberturvalisuse tegevuskavas esitatud põhimõtted on endiselt aktuaalsed.

*Proportsionaalsus*: suur osa liikmesriike mõjutavatest küberturvalisuse intsidentidest ei ole oma olemuselt sellised, et neid saaks käsitada riikliku või Euroopa kriisina. Küberturvalisuse intsidentide korral teevad liikmesriigid koostööd CSIRTide võrgustiku ja EU-CyCLONe raames vastavalt nende kummagi poolt kohaldatavate menetlustega.

*Subsidiaarsus*: esmane vastutus reageerimise eest juhul, kui liikmesriiki mõjutab ulatuslik küberturvalisuse intsident või kriis, lasub liikmesriigil endal. Komisjonil, Euroopa välisteenistusel, ENISA-l, CERT-EU-l, Europolil ja kõigil teistel asjakohastel liidu üksustel on oluline roll kriisitsükli kõigis etappides. See roll on sätestatud IPCRis, kuid tuleneb ka liidu õigusest ja kajastab seda, kuidas küberintsidendid ja -kriisid mõjutavad ühtse turu üht või mitut majandustegevuse sektorit, liidu julgeolekut ja rahvusvahelisi suhteid ning institutsioone endid.

*Vastastikune täiendavus*: käesolevas soovituses võetakse täielikult arvesse olemasolevaid liidu tasandi kriisiohjemehhanisme, eelkõige IPCRi, ARGUSt ja Euroopa välisteenistuse kriisidele reageerimise mehhanismi. Selles võetakse arvesse CSIRTide võrgustiku ja EU-CyCLONe muutunud rolli, mis tuleneb alates 2017. aastast vastu võetud eeskirjadest, et saavutada maksimaalne sünergia ja viia dubleerimine miinimumini, samuti ELi õiguskaitsealastele hädaolukordadele reageerimise protokolli vastuvõtmist.

*Teabe konfidentsiaalsus*: Kogu käesoleva soovituse raames toimuv teabevahetus peab olema kooskõlas normidega, mis kehtivad julgeoleku ja isikukandmete kaitse suhtes ning fooritulede analoogial põhineva protokolli süsteemi suhtes teabe tundlikkuse märgistamiseks. Salastatud teabe edastamiseks tuleks liigitussüsteemist olenemata kasutada kättesaadavaid akrediteeritud vahendeid. Seoses isikuandmete töötlemisega tuleb eelkõige järgida kohaldatavaid liidu õigusnorme, eelkõige Euroopa Parlamendi ja nõukogu määrust (EL) 2016/679,[[1]](#footnote-2) Euroopa Parlamendi ja nõukogu direktiivi 2002/58/EÜ[[2]](#footnote-3) ning Euroopa Parlamendi ja nõukogu määrust (EL) 2018/1725[[3]](#footnote-4).

1. Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1, ELI: http://data.europa.eu/eli/reg/2016/679/oj). [↑](#footnote-ref-2)
2. Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT L 201, 31.7.2002, lk 37, ELI: http://data.europa.eu/eli/dir/2002/58/oj). [↑](#footnote-ref-3)
3. Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39, ELI: http://data.europa.eu/eli/reg/2018/1725/oj). [↑](#footnote-ref-4)